nahid-hub/BLUGE-bengali-wikipedia-section-title-prediction huggingface dataset:
স্কটিশ পুরোহিতের সন্তান জন স্নো ওরচেস্টারশায়ারের পিপলটন এলাকায় জন্মগ্রহণ করেন। খ্রিস্টীয় এলাকা ওরচেস্টারশায়ারের এমলে ক্যাসল গ্রামে বসবাস করতে থাকে তার পরিবার। জন্মকালীন তার ক্রিকেট কোচ দাদা স্কটল্যান্ড এ সংবাদ শুনে ঘোষণা করেছিলেন যে, সে ক্ষুদে ক্রিকেটার। শৈশবে তাকে ব্যাট উপহার দিলে সে তা কামড়াতে থাকে। তিন একরের যাজকীয় মাঠে স্নো তার বাবা, মা, দাদা ও তিন বোনকে খেলাধূলা শিখতে থাকেন ও পরবর্তীকালে গ্রামের খেলাগুলোয় অংশ নিতে থাকেন। গ্রামে অবস্থান করায় যুদ্ধের প্রতিকূল পরিবেশের মুখোমুখি হতে হয়নি তাকে। জ্বালানী কাঠ দিয়ে ফাস্ট বোলিংয়ের অনুশীলনী কর্ম সম্পাদন করতেন যা এক সময় ফ্রাঙ্ক টাইসনও করেছিলেন। শুরুতে ক্রাইস্টস হসপিটালে শিক্ষালাভ করতে যান। পরবর্তীতে বালকদের চিচেস্টার হাই স্কুলে ভর্তি হন। ঐ বছরই তার বাবা বোগনর রেজিসের কাছাকাছি এলাকায় যাজকীয় পদবী ধারন করেন। এ সময়ে তিনি ওয়ারউইকশায়ারের ব্যাটসম্যান লেন বেটসের কাছ থেকে প্রশিক্ষণ গ্রহণের সুযোগ পান।

পিটার মে ও ডেভিড শেফার্ডের পদাঙ্ক অনুসরণ করে বোগনর কোল্টসে যোগ দেন। অ্যান্টিলেসে অনুষ্ঠিত খেলায় ফ্রাঙ্ক ওরেলকে বোল্ড করে ব্যাপক পরিচিতি পান। এছাড়াও তিনি সাসেক্স ইয়ং অ্যামেচার্স ও জুনিয়র মার্লেটসের পক্ষে খেলতে থাকেন। কৈশোরে বোলারের তুলনায় ব্যাটসম্যান হিসেবেই তিনি দক্ষতা দেখিয়েছেন। কিন্তু বালকদের প্রায় সকলেই ব্যাটিংয়ের দিকে ধাবিত হওয়ায় পরবর্তীকালে বোলিংয়ের দিকে ঝুঁকে পড়েন। এছাড়াও তিনি রাগবিতে খেলেছেন; কিন্তু, ১৯৬১ সালে ঐ খেলা পরিত্যাগ করে ক্রিকেটের দিকে মনোনিবেশ ঘটান।

অক্সফোর্ডশায়ারের অ্যাবিংডনের কাছাকাছি কালহাম টিচার্স ট্রেনিং কলেজে ভর্তি হন। ১৯৬৩ থেকে ১৯৬৫ সময়কালে প্রশিক্ষণের অংশ হিসেবে ওডিংডিন প্রাথমিক বিদ্যালয়ে যান। কিন্তু, প্রথম-শ্রেণীর ক্রিকেটে ব্যাপকসংখ্যক খেলায় অংশগ্রহণের কারণে তার শিক্ষাজীবন ক্ষতিগ্রস্ত হয়।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ
titleB. খেলার ধরন
titleC. অ্যাশেজ সিরিজ
titleD. প্রারম্ভিক জীবন
উত্তর: titleD
আসহাব উদ্দীন ১৯১৪ সালে তৎকালীন ব্রিটিশ ভারতের (বর্তমান বাংলাদেশ) চট্টগ্রাম জেলার বাঁশখালী উপজেলার সাধনপুর গ্রামের সচ্ছল এক কৃষক পরিবারে জন্মগ্রহণ করেন। তার বাবা মুনশী সফর আলী চৌধুরী ও মা নাসিমা খাতুন। তিনি ১৯৩২ সালে বাণীগ্রাম-সাধনপুর উচ্চ বিদ্যালয় থেকে ম্যাট্রিক পাস করেন। পরে চট্টগ্রাম কলেজ থেকে ১৯৩৪ সালে ইন্টারমিডিয়েট পাস করেন। ১৯৩৬ সালে কোলকাতা বিশ্ববিদ্যালয়ের অধীনে চট্টগ্রাম কলেজ থেকে বিএ পাস করার পর ১৯৩৯ সালে ঢাকা বিশ্ববিদ্যালয় থেকে ইংরেজি ভাষা ও সাহিত্যে এমএ পাস করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. প্রাথমিক জীবন ও শিক্ষা
titleC. মৃত্যু
titleD. শিক্ষা প্রতিষ্ঠান প্রতিষ্ঠা
উত্তর: titleB
ছোট বেলায়ই তিনি তার বাবাকে হারান। তার শিক্ষা জীবন ও বাল্যকাল কাটে তুস নগরীতে। ইমাম আল গাজ্জালি (রহ•) তৎকালীন যুগের শ্রেষ্ঠতম ধর্মতত্ত্ববিদ আলেম ইমামুল হারামাইন আল জুয়াইনির কাছে কয়েক বছর অতিবাহিত করেন। পঞ্চম শতকের মধ্যভাগে এমন এক পরিস্থিতিতে ইমাম গাজ্জালী জন্মগ্রহণ করেন যখন পাশ্চাত্য ও গ্রিক দর্শণের বিস্তার লাভ করে ছিল।সে যুগে যে শিক্ষা পার্থিব উন্নতির বাহন হতে পারতো, প্রথমতসেই ধরনের শিক্ষা তিনি লাভ করেন। বাজারে যেসব বিদ্যার চাহিদা ছিল, তাতেও তিনি পারদর্শিতা অর্জন করেন। অতঃপর এ বস্তুকে নিয়ে তিনি ঠিক সেখানেই পৌঁছেন সেখানকার জন্যে এটি তৈরি হয়েছিল এবং তৎকালে একজন আলেম যতদূর উন্নতির কল্পনা করতে পারতেন, ততদূর তিনি পৌঁছে যান।

সঠিক অনুচ্ছেদ শিরোনাম কোনটি?
titleA. আয়ুষ্কাল
titleB. কর্মজীবন
titleC. শৈশব, কৈশোর ও শিক্ষাদীক্ষা
titleD. সামাজিক জীবন সংস্কারমূলক কাজ:
উত্তর: titleC
অরাকেল আমেরিকা, ইনক. বনাম গুগল, ইনকর্পোরেটেড মামলাটি সান মাইক্রোসিস্টেমস দ্বারা নির্মিত এবং বর্তমানে অরাকেল কর্পোরেশনের মালিকানাধীন জাভা প্রোগ্রামিং ভাষার কার্যকারিতা সংজ্ঞায়িত করতে ব্যবহৃত অ্যাপ্লিকেশন প্রোগ্রামিং ইন্টারফেস (এপিআই) ব্যবহার ঘিরে। গুগল মোবাইল ডিভাইস বাজারে ব্যবহার করার জন্য অ্যান্ড্রয়েড তৈরিতে এপিআইয়ের সংজ্ঞা এবং তাদের কাঠামো, অনুক্রম এবং সংস্থা (এসএসও) ব্যবহার করেছে। অরাকল পেটেন্ট এবং কপিরাইট উভয় লঙ্ঘনের জন্য ২০১০ সালে গুগলের বিরূদ্ধে মামলা করেছিল, তবে দুটি সাইকেলের পরে, গুগলের অরাকেলের জাভা এপিআইয়ের সংজ্ঞা এবং এসএসও (কপিরাইটযোগ্য হিসাবে নির্ধারিত) ব্যবহার সঠিক কিনা তা নিয়ে এই বিষয়টিতে নজর করা হয়েছিল। ফেডারাল সার্কিট কোর্ট অফ আপিল গুগলের বিরুদ্ধে রায় দিয়েছিল, জানিয়েছিল যে গুগল কপিরাইটযুক্ত কাজের স্বরূপে এর ব্যবহার সমর্থন করতে পারে, এর ব্যবহার রূপান্তরিত হয়নি, এবং আরও উল্লেখযোগ্যভাবে, এটি অরাকেলকে বাণিজ্যিকভাবে ক্ষতিগ্রস্থ করেছে কারণ তারা মোবাইলের বাজারে প্রবেশের চেষ্টাও করেছিল। মামলাটি, এটি প্রভাব ফেলেছিল, অনেকগুলি ওপেন সোর্স প্রকল্পের মতো, এপিআই ব্যবহার করে আন্তঃব্যবহারের জন্য পণ্য বিকাশের ক্ষেত্রে এটি উল্লেখযোগ্য প্রভাব ফেলতে পারে।<

সঠিক অনুচ্ছেদ শিরোনাম কোনটি?
titleA. ৩পরিমাণ ও সার্বিকতা
titleB. অস্ট্রেলিয়া
titleC. কম্পিউটার কোড
titleD. সামাজিক মাধ্যম
উত্তর: titleC
২০১১ সালের বিধানসভা নির্বাচনে ব্রাত্য বসু তৃণমূল কংগ্রেসের হয়ে দমদম বিধানসভা কেন্দ্র থেকে প্রতিদ্বন্দ্বিতা করেন। এই নির্বাচনে তিনি তৎকালীন ক্ষমতাসীন সিপিআই(এম) মন্ত্রী গৌতম দেবকে পরাজিত করে বিধায়ক নির্বাচিত হন। এর পর মমতা বন্দ্যোপাধ্যায়ের মন্ত্রিসভায় তাকে উচ্চশিক্ষা মন্ত্রীর দায়িত্ব দেওয়া হয়। বর্তমানে উনি বিজ্ঞান, প্রযুক্তি এবং জৈবপ্রযুক্তি মন্ত্রীর দায়িত্বে আছেন।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. রাজনীতি
titleC. চলচ্চিত্র
titleD. জীবন
উত্তর: titleB
কলকাতা মেট্রোর লাইন ৩-এর অন্তর্গত বেহালা বাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

সঠিক অনুচ্ছেদ শিরোনাম কোনটি?
titleA. বিদ্যুৎ ও সংকেত ব্যবস্থা
titleB. গঠন
titleC. পরিকাঠামো
titleD. অবস্থান
উত্তর: titleB
বোরগুইবা দোস্তরের কার্যনির্বাহী কমিটি থেকে পদত্যাগ করার পরে,  আরও একবার তাঁর নিজের হয়েছিলেন।তবে, ল'অ্যাকশন তিউনিসিয়েনের তাঁর সহকর্মীরা শীঘ্রই দলের প্রবীণদের সাথে বিরোধে জড়িয়ে পড়েন। ১৯৩৩ সালের ১৭  নভেম্বর গুইগাকে বর্জন করে তা শেষ করেন এবং কার্যনির্বাহী কমিটি থেকে এল মাতেরি, মোহাম্মদ বোরগুইবা এবং স্পার ৭ ডিসেম্বর ১৯৩৩ সালে  পদত্যাগ করেন।শীঘ্রই "বিদ্রোহী" হিসাবে পরিচিত, তারা বোরগুইবার সাথে  যোগ দিয়েছিলেন এবং সারা দেশে একটি প্রচারণা চালানোর এবং জনগণকে তাদের রাজনৈতিক অবস্থানের ব্যাখ্যা দেওয়ার সিদ্ধান্ত নিয়েছিলেন।

এদিকে, দোস্তরের প্রবীণরা তাদের সম্মানহানি করার উদ্দেশ্যে একটি প্রচার অভিযান  চালিয়েছিলো।সুতরাং, তরুণ দলটি কসর হেলালাল এবং মোক্নাইন সহ অর্থনৈতিক সংকটে মারাত্মকভাবে ক্ষতিগ্রস্থ অঞ্চলগুলি পরিদর্শন করে। সেখানে তাদের অনিচ্ছাকৃতভাবে স্বাগত জানানো হয়েছিল।ধনী ও শ্রদ্ধেয় কসর হেলাল বাসিন্দা আহমেদ আয়েদকে ধন্যবাদ জানিয়ে, তাদের  ব্যাখ্যা করার জন্য এই অনুষ্ঠানটি দেওয়া হয়েছিল।১৯৩৪ সালের ৩ জানুয়ারি তারা তার বাড়িতে কসর হেলাল জনগোষ্ঠীর একাংশের সাথে একত্রিত হয়ে  সাথে তাদের বিরোধের কারণগুলি ব্যাখ্যা করেন এবং তাদের মুক্তির জন্য জাতীয় সংগ্রামের ধারণাটি নির্দিষ্ট করে দেন।

সঠিক অনুচ্ছেদ শিরোনাম কোনটি?
titleA. নব্য-দোস্তর এবং ঔপনিবেশিক দমন প্রতিষ্ঠা
titleB. ১৯৮০ এর দশকঃ উত্তরাধিকার সঙ্কট এবং ক্ষমতা থেকে পতন
titleC. ১৯৩০-৩৪ : প্রাথমিক রাজনৈতিক জীবন
titleD. উদ্ভট সংগ্রাম
উত্তর: titleA
১৯৭১ সালে কোদালকাটিতে পাকবাহিনীর সাথে মুক্তিযোদ্ধাদের প্রচন্ড যুদ্ধ হয়। এ যুদ্ধে অনেক পাকসেনা নিহত এবং ১১ জন মুক্তিযোদ্ধা শহীদ হন। বীর প্রতীক তারামন বিবির জন্মস্থান শঙ্কর মাধবপুর গ্রামে একদিনে প্রায় ৪০ জন পাকবাহিনীকে হত্যা করা হয়। এছাড়া ১৯৬০ সালে ঘুর্ণিঝড়ে রাজিবপুরের জামালপুর সীমান্তে ২১ জন লোক নিহত হয়।

সঠিক অনুচ্ছেদ শিরোনাম কোনটি?
titleA. স্বাস্থ্যকেন্দ্র
titleB. অবস্থান ও আয়তন
titleC. ঐতিহাসিক ঘটনাবলি
titleD. অর্থনীতি
উত্তর: titleC
বাংলা সর্বনামগুলির সঙ্গে ইংরাজি সর্বনামগুলির কিছুটা সাদৃশ্য আছে । এখানে প্রথম পুরুষ, দ্বিতীয় পুরুষ এবং তৃতীয় পুরুষের (নাম পুরুষ) ক্ষেত্রে আলাদা আলাদা শব্দ ব্যবহার হয়। এই রীতি একবচন ও বহুবচন, এই দুইয়ের ক্ষেত্রেও শব্দগুলির ইংরাজি প্রতিরূপগুলির মত লিঙ্গভেদে পার্থক্য হয় না। অর্থাৎ, সে(পুং) বা সে(স্ত্রী) এই দুই ক্ষেত্রে একই সর্বনাম ব্যবহার হয়, কিন্তু নৈকট্যর জন্য, তৃতীয় পুরুষের ব্যবহার বিভিন্ন হয় ।

সঠিক অনুচ্ছেদ শিরোনাম কোনটি?
titleA. বাংলা ভাষারীতি
titleB. বাংলা ব্যকরণের ক্রমবিকাশ
titleC. সর্বনাম
titleD. সাধু ও চলিত রীতির উদাহরণ
উত্তর: titleC
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৩ নং কৃষ্ণনগর উত্তর বিধানসভা কেন্দ্রটি কৃষ্ণনগর পৌরসভা এবং ভাণ্ডারখোলা, ভীমপুর, আসাননগর, দোগাছিয়া এবং পোড়াগাছা গ্রাম পঞ্চায়েত গুলি কৃষ্ণনগর-১ সমষ্টি উন্নয়ন ব্লক এর অন্তর্গত।

কৃষ্ণনগর উত্তর বিধানসভা কেন্দ্রটি ১২ নং কৃষ্ণনগর লোকসভা কেন্দ্রের অন্তর্গত।

সঠিক অনুচ্ছেদ শিরোনাম কোনটি?
titleA. কৃষ্ণনগর পূর্ব
titleB. ২০১১
titleC. কৃষ্ণনগর পশ্চিম
titleD. এলাকা
উত্তর: titleD
অনন্ত অসীম প্রেমময় তুমি 

বিচার দিনের স্বামী। 

যত গুণগান হে চির মহান 

তোমারি অন্তর্যামী।

দ্যুলোক-ভূলোক সবারে ছাড়িয়া 

তোমারি চরণে পড়ি লুটাইয়া 

তোমারি সকাশে যাচি হে শকতি 

তোমারি করুণাকামী।

সরল সঠিক পূণ্য পন্থা 

মোদের দাও গো বলি, 

চালাও সে-পথে যে-পথে তোমার 

প্রিয়জন গেছে চলি।
যে-পথে তোমার চির-অভিশাপ 
যে-পথে ভ্রান্তি, চির-পরিতাপ 

হে মহাচালক,মোদের কখনও 

করো না সে পথগামী। 

সঠিক অনুচ্ছেদ শিরোনাম কোনটি?
titleA. প্রার্থনা
titleB. ইউনিফর্ম
titleC. স্কাউট আইন
titleD. স্কাউটদের প্রার্থনা সংগীত
উত্তর: titleA
মীনাক্ষী (, ) হলো একটি সংস্কৃত শব্দ যার আক্ষরিক অর্থ "মৎস্যসম চক্ষুবিশিষ্টা", যা দুটি সংস্কৃৃত শব্দ "মীন" বা মাছ এবং "অক্ষী" বা চক্ষুবিশিষ্টা-এর সমন্বয়ে গঠিত৷ দেবী এর পূর্বে তামিল ভাষাতে "তড়াদকৈ" নামে পরিচিতা ছিলেন, যার আক্ষরিক অর্থও মীনসম অক্ষিবিশিষ্টা৷ প্রাচীন ঐতিহাসিক পুঁথি অনুসারে তিনি ছিলেন হিংস্র, অবিবাহিত এবং মাংসভক্ষণকারী দেবী, যিনি পরে মীনাক্ষী নামে সংস্কৃৃৃতকরণ হন৷ আবার অন্যমত অনুসারে, দেবীর নামের উৎপত্তিগত আক্ষরিক অর্থ "মৎস্যকুলের শাসন", যা দুটি তামিল শব্দ "মীন" অর্থাৎ মৎস্য এবং "আটচি" অর্থাৎ শাসন নিয়ে গঠিত৷ এছাড়াও তিনি "অঙ্গয়ড়কন্নি" বা "অঙ্গয়ড়কন্নম্মৈ" তামিল নামে পরিচিত, তামিল ভাষা অনুসারে এর আক্ষরিক অর্থ সুন্দর মৎস্যন্যায় চক্ষুবিশিষ্টা মাতৃৃমূর্ত্তি৷
দক্ষিণ ভারতের অন্যান্য একাধিক শিব মন্দির গুলিতে ভগবান শিব মূখ্যমূর্ত্তি হলেও মীনাক্ষী সুন্দরেশ্বর মন্দিরে দেবী মীনাক্ষীর মূর্ত্তিই মূল হিসাবে গণ্য করা হয়৷ তামিল পুস্তক "তিরুবিলৈয়তরপুরাণম"-এ উল্লিখিত কথা ও কথিত জনশ্রুতি অনুসারে, রাজা মলয়ধ্বজ পাণ্ড্য এবং তার স্ত্রী কাঞ্চনমলৈ পুত্রলাভ কামনায় একবার একটি যজ্ঞ আয়োজন করেন৷ কিন্তু ফলস্বরূপ তিনি ইতিমধ্যেই তিন বৎসর বর্ষীয়া এবং ত্রিস্তনসম্পন্না এক কন্যা লাভ করেন৷ শিব প্রকট হন এবং সন্তানের অভিভাবক-অভিভাবিকাকে বলেন যেন তারা তাকে পুত্ররূপে পালন করেন, আবার জাত কন্যা তার হবুস্বামীর সাক্ষাৎ পেলে নিজে থেকেই তার তৃতীয় স্তন খসে পড়বে৷ তারা ভগবান শিবের আদেশ পালন করেন৷ যথারীতি কন্যা বড় হতে থাকলে রাজা তাকে একজন সফল যোদ্ধা উপমায় ভূষিত করেন৷ পরে তিনি ভগবান শিবের সাক্ষাৎ পেলে তাদের কথা সত্যি হয় এবং কন্যাটি তার আসল "মীনাক্ষী" রূপের প্রকাশ ঘটান৷ বিদ্বজ্জনের মতে, ঘটনাটি দক্ষিণ ভারতের মাতৃকুলভিত্তিক পরিবার প্রথা এবং" অন্তিম শক্তি নারীর মধ্যেই বর্তায়" এই আঞ্চলিক বিশ্বাসকেই প্রতিফলিত করে৷ দেবতাগণ রাজার কথা চিন্তা করেন এবং রাজ্যে নারীতান্ত্রিক শ্বাসনতন্ত্রের সূত্রপাত করেন৷ বিশ্লেষচ সুসান বেইলির মতে, দেবী মীনাক্ষীর প্রতি শ্রদ্ধা ও নিষ্ঠা প্রদর্শন হলো হিন্দু দেবীর উদ্দেশ্যে কৃৃত দ্রাবিড় হিন্দু সম্প্রদায়ের একটি রীতি "নারীই সমাজতন্ত্রের কাণ্ডারী" এই কথাটির সাথে সামাজিক সম্বন্ধ্যের প্রতিফলন ঘটায়৷

বিশ্বাস করা হয় যে, দেবী মীনাক্ষী এবং ভগবান শিবের বিবাহ অনুষ্ঠানে সমস্ত অন্যান্য দেব-দেবী এবং সমস্ত মর্তবাসী আমন্ত্রিত ছিলেন৷ শ্রীবিষ্ণু এই বিবাহের দেবী মীনাক্ষীর ভ্রাতারূপে নিজেকে প্রকাশ করেন৷ তিনিই তার ভগিনীকে ভগ্নীপতি শিবের হাতে সমর্পণ করেছিলেন বলে প্রবাদ রয়েছে৷

সঠিক অনুচ্ছেদ শিরোনাম কোনটি?
titleA. নামকরণ ও পুরাকথা
titleB. ঘটনাপ্রবাহ
titleC. পূজা
titleD. ইতিহাস
উত্তর: titleA
১৯১৮ সালে প্রথম বিশ্বযুদ্ধের কারণে কোন প্রথম-শ্রেণীর ক্রিকেট খেলা আয়োজন হয়নি। ফলে, উইজডেন কর্তৃপক্ষ সরকারী বিদ্যালয় থেকে আসা অন্য চারজন বোলারের সাথে তাকেও অন্যতম বর্ষসেরা ক্রিকেটারের সম্মাননায় ভূষিত করে। তখন তিনি এটন কলেজে ফাস্ট-মিডিয়াম সুইং বোলার হিসেবে খেলতেন। এটনে থাকাকালীন ১৯১৮ ও ১৯১৯ সালে ক্রিকেট একাদশের অধিনায়কের দায়িত্ব পালন করেছিলেন ক্লিমেন্ট গিবসন। বিদ্যালয় ত্যাগ করার পর ১৯১৯ সালে কাউন্টি দলের পক্ষে দুইটি খেলায় অংশ নেন।

এটনে থাকাকালীন বিস্ময়কর রেকর্ডের অধিকারি হন। চার বছর অবস্থানকালে একাদশ দলের সদস্যরূপে ১০.৫০ গড়ে ১২২ উইকেট পেয়েছিলেন। ১৯১৯ সালে লর্ডসের খেলায় ৬/১৮ ও ৩/১২ পেয়েছিলেন। এটন থেকে কেমব্রিজের ক্লেয়ার কলেজে ভর্তি হন। কেমব্রিজ বিশ্ববিদ্যালয়ের পক্ষে সফলতার সাথে দুই মৌসুম খেলার পর ১৯২১ সালে ইংল্যান্ডের সাবেক অধিনায়ক আর্চি ম্যাকলারেন তাকে শৌখিন খেলোয়াড় নিয়ে গড়া একাদশ দলে অন্তর্ভূক্ত করেন।

সঠিক অনুচ্ছেদ শিরোনাম কোনটি?
titleA. শৈশবকাল
titleB. নিউজিল্যান্ড গমন
titleC. ব্যক্তিগত জীবন
titleD. প্রথম-শ্রেণীর ক্রিকেট
উত্তর: titleA
টেস্টে মাঝারিসারিতে ব্যাটিংয়ে নামতেন ক্যাম্পবেল। সমগ্র খেলোয়াড়ী জীবনে ৬০ টেস্টে অংশগ্রহণ করেন। তন্মধ্যে দলকে নেতৃত্ব দিয়েছেন ২১ টেস্টে। ১৯৯৩-৯৪ মৌসুমে পাকিস্তান সফরে যান। ওয়াসিম আকরাম ও ওয়াকার ইউনুসের ন্যায় বোলারদের বোলিং আক্রমণ রুখে দিয়ে তিনটি অর্ধ-শতকের দেখা পেয়েছিলেন।

অক্টোবর, ১৯৯৪ সালে অভিষেক টেস্ট শতক থেকে অল্পের জন্য বঞ্চিত হন। শ্রীলঙ্কান পেসার রবীন্দ্র পুষ্পকুমারা’র বলে ৯৯ রানে আউট হন। তিন অঙ্কের কোটায় পৌঁছতে তাকে আরও পাঁচ বছর অপেক্ষা করতে হয়েছে। ২০০০-০১ মৌসুমে নাগপুরে অনুষ্ঠিত টেস্টে ভারতের বিপক্ষে তিনি এ কৃতিত্ব অর্জন করেন। পরের মৌসুমেই ওয়েস্ট ইন্ডিজের বিপক্ষে শতরান করেন।

টেস্টের তুলনায় একদিনের আন্তর্জাতিকেই অধিক সফলতা অর্জন করেছেন তিনি। ৩০-এর অধিক গড়ে পাঁচ সহস্রাধিক রান তুলেছেন। তন্মধ্যে, ২০০০ সালটি ছিল তার স্বর্ণালী সময়। ঐ মৌসুমে ৩৮.৪০ গড়ে ৯৬০ রান তোলেন। ৭টি সেঞ্চুরির মধ্যে ২টিই ছিল অস্ট্রেলিয়ার বিপক্ষে।

১৯৯২ সালে মাত্র ১৯ বছর বয়সে অস্ট্রেলিয়ায় অনুষ্ঠিত ক্রিকেট বিশ্বকাপে জিম্বাবুয়ে দলে খেলার জন্য মনোনীত হন। কিন্তু তাকে বেশ কঠিন সময় অতিক্রম করতে হয়েছিল। তারপরও জাতীয় দলে নিজেকে স্থায়ীভাবে অবস্থান করাতে সক্ষমতা দেখান ক্যাম্পবেল। একদিনের আন্তর্জাতিকে সচরাচর ব্যাটিং উদ্বোধন করতেন।

আইসিসি ট্রফি প্রতিযোগিতায় প্রথম সেঞ্চুরি করার গৌরব অর্জন করেন তিনি। ঢাকায় অনুষ্ঠিত উদ্বোধনী আসরে নিউজিল্যান্ডের বিপক্ষে ১০০ রান করেন। তার এ সেঞ্চুরির বিপরীতে ম্যান অব দ্য ম্যাচ পুরস্কার লাভকারী স্টিফেন ফ্লেমিং ৯৬ রান তুললে নিউজিল্যান্ড ৫ উইকেটে জয় পায়।

সঠিক অনুচ্ছেদ শিরোনাম কোনটি?
titleA. অবসর
titleB. অধিনায়কত্ব
titleC. অর্জনসমূহ
titleD. খেলোয়াড়ী জীবন
উত্তর: titleD
বাংলাদেশ বিদ্যুৎ উন্নযন বোর্ড (পিডিবি) ২০০৪-০৫ অর্থ বছরে প্রায় সাত কোটি টাকা ব্যয়ে চারটি ২২৫ কিলোওয়াট ক্ষমতা সম্পন্ন দেশের প্রথম বায়ু শক্তি চালিত বিদ্যুৎ ইউনিট স্থাপনের সিদ্ধান্ত গ্রহণ করে। প্রকল্পের স্থান নির্বাচন করা হয় সোনাগাজী উপজেলার ফেনী নদীর ওপর নির্মিত ফেনী রেগুলেটরের (মুহুরী সেচ প্রকল্প হিসেবে পরিচিত) প্রায় ৫০০ গজ দূরে থাক খোয়াজের লামছি গ্রামে। প্রকল্প এলাকার পাশ দিয়ে ফেনী নদী বঙ্গোপসাগরে মিশেছে। দক্ষিণে বিস্তীর্ন মাঠ এবং বন বিভাগের সবুজ বেষ্টনী। ২০০৪ সালে ভারতের নেভ্যুলা টেকনো সোল্যুশনস লিমিটেডের সাথে এ প্রকল্প নির্মাণের চুক্তি স্বাক্ষরিত হয়। বিদ্যুৎ উন্নয়ন বোর্ডের রাজস্ব খাত থেকে এ প্রকল্পের ব্যয় নির্বাহ করা হয়।

সঠিক অনুচ্ছেদ শিরোনাম কোনটি?
titleA. সেচ প্রকল্প
titleB. মৎস্য জোন
titleC. বায়ু বিদ্যুৎ প্রকল্প
titleD. অবস্থান
উত্তর: titleC
১৯৬৮ সালে চাকরি সিন্ধি সিনেমা চলচ্চিত্রে শেহরো ফিরোজ-এর সাথে পরিচয় হয়। তারপরে তাঁর একটি সিনেমা সিন্ধি সিনেমার মেহবুব মিঠা চলচ্চিত্র ১৯৭১ সালে মুক্তি পায়। এই চলচ্চিত্রটি এ.কিউ পেরজাদো এবং জি.এস গোরচানি সংগীতশিল্পী দ্বারা পরিচালিত হয়েছিল। চাকরি এই চলচ্চিত্রে একটি পার্শ্ব নায়িকা হিসাবে কাজ করেছিলেন। ১৯৭২ সালে এই চলচ্চিত্রে কাজ করেন এবং পাঞ্জাবী চলচ্চিত্রের কন শরিফ কোন ব্যাডম্যাশ ১৯৭৭ সালে তার প্রথম চলচ্চিত্র ছিল।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মাতৃভাষা
titleC. প্রথম চলচ্চিত্র
titleD. মৃত্যু
উত্তর: titleC
ভারতের জনপরিসংখ্যান , নিজপত্তনমের জনসংখ্যা হল ২০,৯৮২। মোট জনসংখ্যা ১০,৬২৩ জন পুরুষ এবং ১০,৩৫৯ জন মহিলা —অর্থাৎ যৌন অনুপাত এক হাজার পুরুষ প্রতি ৯৭৫ জন মহিলা। ২,১০৫ জন শিশু ০-৬ বছর বয়সীদের মধ্যে পড়েছে, যার মধ্যে ১,০৭৩ বালক এবং ১,০৩২ বালিকা, অর্থাৎ এদের অনুপাত ১০০০ বালক প্রতি ৯৬২ বালিকা। এখানে গড় সাক্ষরতার হার ৬৮.৭৮%, অর্থাৎ ১২,৯৮৪ জন সাক্ষরতা, রাজ্যের গড় ৬৭.৪১% এর তুলনায় কিছুটা বেশি।

সঠিক অনুচ্ছেদ শিরোনাম কোনটি?
titleA. শিক্ষাব্যবস্থা
titleB. প্রশাসন
titleC. ব্যুৎপত্তি
titleD. জনসংখ্যার উপাত্ত
উত্তর: titleD
আয়মান মুহাম্মাদ রবী আল-জাওয়াহিরি আরবি ভাষায় অথবা উচ্চারিত হয়। জাওয়াহিরি সাধারণতঃ জাওয়াহরি উচ্চারিত হয় (তার স্থানীয় মিসরীয় আরবির উচ্চারণ অনুসারে)।

আল-জাওয়াহিরি নিম্নোক্ত নামগুলোও ব্যবহার করেন: আবু মুহাম্মাদ (أبو محمّد), আবু ফাতিমা (أبو فاطمة), মুহাম্মাদ ইবরাহীম (محمّد إبراهيم), আবু আব্দুল্লাহ (أبو عبدالله), আবুল মু'ইয (أبو المعز), দুকতুর (বাংলায়: ডাক্তার), শিক্ষক, নূর (نور), উস্তায (أستاذ), আবু মুহাম্মাদ নুরুদ্দীন (أبو محمّد نورالدين), আব্দুল মুয়ায / আব্দুল মু'ইয (عبدالمعز)।

সঠিক অনুচ্ছেদ শিরোনাম কোনটি?
titleA. বিবাহ এবং সন্তানাদি
titleB. আল কায়েদা
titleC. বিকল্প নাম এবং উপনাম
titleD. পাকিস্তান
উত্তর: titleC
বাঁকুড়া জেলার অধিকাংশ অঞ্চল ল্যাটেরাইট ও পলিমৃত্তিকা দ্বারা গঠিত। যদিও জেলার পশ্চিমাংশ গঠিত হয়েছে আর্কিয়ান যুগের সিস্টোস ও নিসোস শিলার দ্বারা ও দক্ষিণাংশ গণ্ডোয়ানা সিস্টেমের পাললিক শিলা দ্বারা গঠিত। জেলার উত্তর-পশ্চিমাংশে কিছু মেসোজোয়িক যুগের ডলোরাইট গঠিত ডাহক লক্ষিত হয়। অন্যদিকে বিষ্ণুপুর মহকুমার বিস্তীর্ণ অঞ্চল গঠিত হয়েছে সাম্প্রতিক পলি দ্বারা।

সঠিক অনুচ্ছেদ শিরোনাম কোনটি?
titleA. অবস্থান ও বিস্তৃতি
titleB. রাজনৈতিক ভূগোল
titleC. ভূতত্ত্ব
titleD. স্বাভাবিক উদ্ভিদ
উত্তর: titleC
পাণ্ডুর মৃত্যুর পর কুন্তী নিজের তিনটি পুত্র ও মাদ্রীর দুটি পুত্র নিয়ে হস্তিনাপুরে ধৃতরাষ্ট্র-এর আশ্রয়ে আসেন। এই সময় পঞ্চপাণ্ডব ও ধৃতরাষ্ট্রের একশত সন্তান দ্রোণাচার্যের কাছে অস্ত্রশিক্ষা লাভ করেন।
যুধিষ্ঠির বর্ষাযুদ্ধ এবং রথ চালনায় বিশেষ পারদর্শিতা অর্জন করেন। প্রাপ্তবয়স্ক হলে বংশের বড় সন্তান হিসাবে ধৃতরাষ্ট্র (পাণ্ডুর ভাই) তাঁকে যৌবরাজ্যে অভিষিক্ত করেন। এতে ধৃতরাষ্ট্র-এর পুত্ররা বিশেষ করে দুর্যোধন ঈর্ষান্বিত হয়ে পাণ্ডবদের বিরুদ্ধে চক্রান্ত করতে থাকেন। কিন্তু পাণ্ডবদের মধ্যে ভীম ও অর্জুন দুর্যোধনের একশত ভাইয়ের চেয়ে শক্তিশালী ও অপরাজেয় উঠলে, দুর্যোধন কৌশলে কুন্তীসহ পঞ্চপাণ্ডবদের পুড়িয়ে মারার জন্য জতুগৃহে পাঠান।
জতুগৃহের পথে যাত্রাকালে বিদুর সাঙ্কেতিক ভাষায় যুধিষ্ঠিরকে দুর্যোধনের দুরভিসন্ধি জানিয়ে দেন। পরে কৌশলে জতুগৃহ থেকে এঁরা রক্ষা পান এবং নৌকা যোগে নদী পার হয়ে জঙ্গলে প্রবেশ করেন। অত্যন্ত ক্লান্ত হয়ে জঙ্গলে সকলে ঘুমিয়ে পড়লে দ্বিতীয় পাণ্ডব ভীম একা সকলকে পাহারা দেন। এই সময় তিনি হিড়িম্ব নামক এক রাক্ষসকে হত্যা করে পাণ্ডবদের রক্ষা করেন। পরে যুধিষ্ঠির ও কুন্তীর অনুগ্রহে ভীমের সাথে হিড়িম্বার বিবাহ হয়।
এরপর যুধিষ্ঠির সবাইকে নিয়ে একচক্রা নগরীর একটি ব্রাহ্মণ পরিবারের আশ্রয়ে উঠে আসেন। এখানে ভীম বক নামক রাক্ষসকে হত্যা করেন। এই নগরীতে থাকাকালীন সময়ে পাণ্ডবরা দ্রৌপদীর স্বয়ংবর-সভার কথা জানতে পারেন। এই স্বয়ংবর সভা দেখার জন্য পাণ্ডবরা রওনা হন। পথে গন্ধর্বরাজ অঙ্গারপর্ণের সাথে অর্জুনের যুদ্ধ হয়। যুদ্ধে অর্জুন অঙ্গারপর্ণকে পরাজিত করে বন্দী করেন। এরপর অঙ্গারপর্ণের স্ত্রী কুম্ভীনসী যুধিষ্ঠিরের কাছে স্বামীর মুক্তির আবেদন করেন। যুধিষ্ঠিরের আদেশে অর্জুন তাঁকে ছেড়ে দেন।

সঠিক অনুচ্ছেদ শিরোনাম কোনটি?
titleA. বনবাস
titleB. রাজসূয় যজ্ঞ
titleC. বিবাহ
titleD. অস্ত্রশিক্ষা
উত্তর: titleD
নিউইয়র্ক বিশ্ববিদ্যালয়ের ইতিহাস, ধর্ম এবং মধ্যপ্রাচ্য ও ইসলাম শিক্ষা বিভাগের অধ্যাপক ফ্রান্সিস পিটারস এর মতে, 
"ঐতিহাসিকদের নিকট কুরআন পর্যালোচনার ক্ষেত্রে বিচার্য বিষয় হচ্ছে এর ঐতিহাসিক বিশুদ্ধতা। যদিও মুসলিমদের নিকট কুরআন মহান ঈশ্বরের বাণী হিসেবে স্বীকৃত, নিরপেক্ষ ঐতিহাসিকদের জন্য একে ধর্মগ্রন্থ হিসেবে পর্যালোচনা ও সমালোচনা অনুচিত ও অধিকার বহির্ভূত। ঐতিহাসিকগণের কাছে মুখ্য বিষয় হওয়া উচিৎ যে, কুরআন একটি ঐতিহাসিক দলিল, যা সপ্তম শতকে মক্কায় মুহাম্মাদ কর্তৃক প্রচারিত হয়েছিল। এটি অবশ্য কোন লিখিত পাণ্ডুলিপি ছিল না। আমাদের কাছে যে কুরআনের অনুলিপি আছে, তা খলিফা উসমান এর নির্দেশে প্রথম সংকলন করা হয়। উসমানের পূর্বে কুরআনের যে সব আংশিক পাণ্ডুলিপি ছিল, সেগুলোর সাথে উসমান কর্তৃক সংকলিত পাণ্ডুলিপি খুব একটা পার্থক্য দেখা যায় না। তবে উসমানীয় সূত্রগুলো ভাঙা ভাঙা, এবং সে কারণে হতে পারে, তার সময়ে সংকলিত পাণ্ডুলিপিতে একটি বড় অংশ হয়তো সংযোজন করা হয়েছে কিংবা গুরুত্বপূর্ণ কিছু আয়াত বাদ দেয়া হয়েছে। তাই কেউ কেউ, যারা উসমানের আমলে সংকলিত কুরআনের অনুলিপির বিভিন্ন অংশের তথ্যসূত্র বা সনদ বা নবীজী থেকে কোন যোগসূত্র খুঁজে পেতে ব্যর্থ হয়েছেন, তারা অভিযোগ তুলেছেন যে, কুরআনের মূল পাণ্ডুলিপির সাথে সংকলিত বর্তমান পাণ্ডুলিপির মধ্যে গরমিল রয়েছে।"

ইসলামের অনুসারীদের মতে, কুরআন সংকলন ও সংরক্ষণের ক্ষেত্রে যে সতর্কতা অবলম্বন করা হয়েছে, তা বিশ্বের ইতিহাসে নজিরবিহীন।

মহানবী মুহাম্মাদ এর বয়স যখন চল্লিশ বছর, তখন থেকে কুরআন অবতরণ শুরু হয়। এটি ছিল ৬১০ খ্রিষ্টাব্দ। এরপর সুদীর্ঘ প্রায় ২২ বছর যাবৎ এর অবতরণ অব্যাহত থাকে এবং ৬৩২ খ্রিষ্টাব্দে সম্পূর্ণ কুরআন অবতীর্ণ হয়। যখনই কুরআন নাজিল হতো, মুহাম্মাদ এবং তার অনুসারীবৃন্দ তা সংরক্ষণের ব্যবস্থা গ্রহণ করতেন। প্রাথমিকভাবে, কুরআনের নাজিলকৃত অংশে মুখস্থকরণের মাধ্যমে তা সংরক্ষণ করা হয়। পরবর্তীতে, লিখনীর মাধ্যমে তা হিফাজতের ব্যবস্থা করা হয়।
এভাবে, মুহাম্মাদের তিরোধান পর্যন্ত সমস্ত কুরআন নবীজীর সহচরদের দ্বারা মুখস্থ ও লিপিবদ্ধকরণের মাধ্যমে সংরক্ষিত হয়। নবী মুহাম্মাদ তার জীবনের শেষ রমজান মাসে সম্পূর্ণ কুরআন ধারাবাহিকভাবে ফিরিশতা জিবরাঈল এর কাছে থেকে শুনে নেন এবং সম্পূর্ণ কুরআন তিনি নিজেও জিবরাঈল কে পাঠ করে শোনান। এতে পুরো কুরআনের বিন্যাসের চূড়ান্ত প্রতিরূপ স্পষ্ট হয়ে যায়। নবী মুহাম্মাদের তিরোধানের পর ইসলামের প্রথম খলিফা আবু বকর এর সময়ে অহি লিখক জায়িদ এর তত্ত্বাবধানে সম্পূর্ণ কুরআনের একটি লিখিত পান্ডুলিপি তৈরি করা হয়। পরবর্তীতে তৃতীয় খলিফা উসমান এর সময় পুনরায় সকল সাহাবীর পরামর্শ, তথ্য ও উপাত্তের ভিত্তিতে কুরআনের চূড়ান্ত পাণ্ডুলিপি তৈরি করা হয় এবং এই পাণ্ডুলিপি থেকে আরো সাতটি অনুলিপি প্রস্তুত করে সাতটি প্রদেশে প্রেরণ করে দেয়া হয়। কুরআন সংকলনের কাজে এই মহান অবদানের জন্য উসমান কে 'জামিউল কুরআন' বা 'কুরআন একত্রকারী' বলে অভিহিত করা হয়।

সঠিক অনুচ্ছেদ শিরোনাম কোনটি?
titleA. মসজিদুল আকসা সংক্রান্ত ইতিহাস
titleB. জ্যোতির্বিদ্যা
titleC. সমালোচনা
titleD. বৃষ্টির পানির বিশুদ্ধতা
উত্তর: titleC
কালো মথুরা কালচে ভূচর পাখি। এদের দৈর্ঘ্য কমবেশি ৬২ সেন্টিমিটার, ডানা ২২ সেন্টিমিটার, ঠোঁট ৩.৫ সেন্টিমিটার, পা ৭.৫ সেন্টিমিটার, লেজ ২৩ সেন্টিমিটার ও ওজন ১.৩ কেজি। স্ত্রী ও পুরুষ পাখির মধ্যে পার্থক্য বিস্তর। পুরুষ মথুরার পিঠ উজ্জ্বল নীল ও কালোয় মেশানো। কোমর ও পেছনের পালকের প্রান্ত সাদা। মাথার চূড়ার পালক খাড়া ও পেছনমুখী। মুখ পালকহীন, মুখের চামড়া ও গলায় ঝুলন্ত লতিকা উজ্জ্বল লাল। দেহতলে পুরো কালো রঙের উপর ইস্পাত-নীল ও বেগুনী চাকচিক্য। স্ত্রী মথুরার দেহে অনুজ্জ্বল বাদামি পালকের ধূসর প্রান্ত আঁশের মত দেখায়। মাথার চূড়া ও লেজের পালক প্রায় বাদামি। গলা পীতাভ-বাদামি। কোমর ও পায়ের পালকের প্রান্তদেশ ফিকে। চোখের আশেপাশের অল্প একটু অংশ পালকহীন ও উজ্জ্বল লাল। স্ত্রী ও পুরুষ মথুরার উভয়ের চোখ পিঙ্গল থেকে কমলা-বাদামি। উভয়ের লেজ মোরগের লেজের মত। ঠোঁট সবুজাভ ও শিঙ-বর্ণের, ঠোঁটের গোড়া কালচে ও আগা ফিকে। পা ও পায়ের পাতা বাদামি। অপ্রাপ্তবয়স্ক পাখি দেখতে প্রায় স্ত্রী মথুরার মত, তবে পিঠে কালচে-বাদামি ও পীতাভ ডোরা দেখা যায়। উপপ্রজাতিভেদে কালো মথুরার মধ্যে ব্যাপক বিভিন্নতা দেখা যায়।

সঠিক অনুচ্ছেদ শিরোনাম কোনটি?
titleA. বিস্তৃতি
titleB. প্রজনন
titleC. উপপ্রজাতি
titleD. বিবরণ
উত্তর: titleD
কাঁচড়াপাড়া কারখানা গেট রেলওয়ে স্টেশনটি কলকাতা জেলা, উত্তর চব্বিশ পরগণা জেলা ও নদীয়া জেলার মধ্যে বিস্তৃত শিয়ালদহ - রানাঘাট রেলপথের মধ্যে অবস্থিত। এই রেলপথে শিয়ালদহ থেকে নৈহাটি জংশন পর্যন্ত ৪ টি এবং নৈহাটি জংশন-রাণাঘাট পর্যন্ত বর্তমানে দুটি ট্র্যাক রয়েছে। 

শিয়ালদহ - রাণাঘাট রেলপথের অন্তর্গত এই স্টেশনের ট্র্যাকটি সি-শ্রেনির ট্র্যাক হিসাবে শ্রেণীবদ্ধ করা হয়েছে, যা গতির শ্রেণিবিন্যাস নয়, তবে মহানগর এলাকার শহরতলি রেল পরিষেবার জন্য ব্যবহৃত হয়। 

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. রেল পরিষেবা
titleC. পরিকাঠাম
titleD. রেলপথ
উত্তর: titleD
পায়ুসঙ্গমকে সবচেয়ে ঝুঁকিপূর্ণ যৌনক্রিয়া বলা হয় পায়ুপথের সহজনশ্বরতার জন্য। পায়ুপথে যোনিপথের মত পিচ্ছিলতা না থাকায় পায়ুপথের টিস্যু সহজে ছিঁড়ে যায়, বিশেষ করে তখন যখন পায়ুপথে লুব্রিক্যান্ট না ব্যবহার করা হয়।‹› কনডম ছাড়া পায়ুসঙ্গম ঝুঁকিপূর্ণ হিসেবে বিবেচিত হয়, এবং সেইজন্যে স্বাস্থ্য বিষয়ক সংস্থাসমূহ যেমন বিশ্ব স্বাস্থ্য সংস্থা পায়ুসঙ্গম করার ক্ষেত্রে নিরাপদ যৌনতা অবলম্বন করতে বলে।

সঠিক অনুচ্ছেদ শিরোনাম কোনটি?
titleA. দলীয় সংগম বা গণসংগম
titleB. গর্ভধারণের সম্ভাবনা
titleC. বসা এবং হাঁটু গাঁড়া
titleD. পায়ুসঙ্গম
উত্তর: titleD